प्राप्त जानकारी के अनुसार उत्तरकाशी के भकड़ा गांव में बीती रात पीडि़त के घर की बिजली काटकर आरोपियों ने एक नाबालिग लड़की का अपहरण कर दिया और उसके साथ गैंगरेप के बाद उसकी हत्या कर शव को पुल के नीचे फेंक दिया गया। क्षेत्रवासियों को घटना की जानकारी सुबह मिली। 14 वर्षीय लड़की का अर्धनग्न स्थिति में शव बरामद होने की खबर क्षेत्र में फैलते ही बड़ी संख्या में लोग घटना स्थल पर जमा हो गये। इसकी सूचना मिलने पर मौके पर क्षेत्रीय विधायक गोपाल रावत व जिलाधिकारी आशीष चौहान व एसएसपी भी मौके पर पहुंच गये। पुलिस को जैसे ही घटना की सूचना मिली आरोपियों की धरपकड़ के लिए उत्तरकाशी को जोड़ने वाले सभी सड़क मार्गो पर तलाशी अभियान शुरू कर दिया गया। पुलिस द्वारा इस मामले में टिहरी के भवान से चार बिहारी मजदूरों को गिरफ्रतार किया गया है जिनसे पूछताछ की जा रही है। पुलिस के अनुसार यह मजदूर घटना स्थल के पास ही एक निर्माणाधीन भवन में काम कर रहे थे। क्षेत्रवासियों द्वारा इस घटना को दूसरे समुदाय के लोगों द्वारा अंजाम दिये जाने की बात भी कही जा रही है।